
Šalčininkų lopšelio-darželio „Pasaka“ direktoriaus 2026 m. rugpjūčio 28 d. įsakymu Nr. 1V1-20


ŠALČININKŲ LOPŠELIO-DARŽELIO „PASAKA“ DARBUOTOJŲ DARBO APMOKĖJIMO SISTEMOS TVARKOS APRAŠAS

I SKYRIUS BENDROSIOS NUOSTATOS

1. Šalčininkų lopšelio-darželio „Pasaka“ (lopšelio-darželio) darbo apmokėjimo tvarkos aprašas (toliau - tvarka) nustato lopšelio-darželio darbuotojų, dirbančių pagal darbo sutartis (toliau – darbuotojai) pareigybių lygius, grupes, darbo apmokėjimo sąlygas, dydžius, priemokų ir premijų mokėjimo tvarką ir sąlygas, materialinių pašalpų skyrimo tvarką ir kasmetinį veiklos vertinimą. Šis aprašas parengtas vadovaujantis 2017 m. sausio 17 d. Lietuvos Respublikos Valstybės ir savivaldybių įstaigų darbuotojų darbo apmokėjimo ir komisijos narių atlygio už darbą įstatymo Nr. XIII-198 (toliau - Įstatymas) (aktuali redakcija nuo 2026-01-01 pagal LR 2025-12-16 įstatymą Nr. XV-682).
2. Šiame apraše vartojamos sąvokos atitinka Įstatyme ir kituose teisės aktuose apibrėžtas sąvokas. Darbo apmokėjimo sistema (toliau – Sistema) nustato kriterijus, pagal kuriuos formuojama darbuotojų pareigybių struktūra, pareiginės algos koeficientų intervalai, mokamos priemokos, skatinimai ir apdovanojimai, nustatoma pareiginė alga atlikus darbuotojo tarnybinės veiklos vertinimą ir mokėjimo tvarką. Pagrindinės šiame tvarkos apraše vartojamos sąvokos:
2.1. darbuotojas – asmuo, dirbantis Įstaigoje pagal su juo sudarytą darbo sutartį;
2.2. darbo sutartis − darbuotojo ir darbdavio susitarimas, pagal kurį darbuotojas įsipareigoja būdamas pavaldus darbdaviui ir jo naudai atlikti darbo funkciją, o darbdavys įsipareigoja už tai mokėti darbo užmokestį;
2.3. darbo užmokestis – visos darbuotojo pajamos, gaunamos už darbą, atliekamą pagal darbo sutartį su Įstaiga, t. y. pareiginis atlyginimas (pastovioji dalis ir kintamoji dalis), priedai, priemokos ir premijos. Darbo užmokestis yra mokamas už tiesioginių pareigų vykdymą, mokamas kas mėnesį. Darbuotojų, dirbančių pagal darbo sutartis, darbo užmokestį sudaro pareiginė alga ir kintama atlygio dalis, kuri mokama kas mėnesį (jei tokia nustatoma);
2.4. darbuotojo profesija – tai žmogaus atliekamas darbas, o ne jo turimas išsilavinimas ar kvalifikacija;
2.5. Lietuvos profesijų klasifikatorius − tai susisteminta informacija apie profesijas, tvarkoma elektroninėmis priemonėmis. Klasifikatoriuje pateikiami pagal tam tikrą struktūrą sudaryti profesijų ir jų grupių kodai, pavadinimai ir aprašai. Klasifikatorius naudojamas profesijų duomenims grupuoti registruose ir informacinėse sistemose;
2.6. pareigybė – unikalus atsakomybių, įgaliojimų, užduočių ir laukiamų rezultatų rinkinys, kuriam gerai atlikti reikalinga tam tikra darbuotojo patirtis, žinios, gebėjimai, asmeniniai įgūdžiai ir pan. Unikalias pareigybės atspinti pareigybių aprašymai. Pareigybės kodas parenkamas pagal profesiju klasifikatorius.lt;

2.7. pareiginis atlyginimas – pareiginė alga apskaičiuojama pareiginės algos koeficientą dauginant iš pareiginės algos (atlyginimo) bazinio dydžio;
2.8. priemoka – darbo užmokesčio sudedamoji dalis, darbuotojui mokama už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės, ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą.
2.9. Darbo užmokestis mokamas darbuotojams, einantiems pareigas pagal direktoriaus patvirtintą pareigybių sąrašą. Įstaigoje taikoma laikinė darbo apmokėjimo sistema.
2.10. Kiekvienoje darbo sutartyje sulygstama dėl: pareigybės pavadinimo, pareiginės algos dalies dydžio, darbo laiko režimo, darbo laiko normos, atostogų laikotarpio, pareigybės aprašyme nustatytų funkcijų ir papildomo darbo vykdymo.
2.11. Darbo užmokestis apskaičiuojamas pagal tinkamai užpildytus ir buhalterijai pateiktus darbo laiko apskaitos žiniaraščius. Darbo laiko apskaitos žiniaraščius pildo direktoriaus įsakymu paskirti darbuotojai. Darbo laiko apskaitos žiniaraštyje kompiuteriu žymimas kiekvieną dieną dirbtas laikas ir neatvykimo į darbą atvejai. Darbo laikas žymimas valandomis ir minutėmis, o neatvykimo į darbą atvejai – sutartiniais ženklais. Tinkamai užpildyti, pasirašyti, nurodžius pareigas, vardą ir pavardę, patvirtinti direktoriaus, darbo laiko apskaitos žiniaraščiai pateikiami vyr. buhalteriui per dvi darbo dienas mėnesiui pasibaigus. Darbo užmokestis mokamas pervedant į darbuotojo asmeninę sąskaitą.
3. Su šios sistemos aprašu supažindinami visi lopšelio-darželio darbuotojai.


II SKYRIUS
DIDŽIAUSIAS LEISTINAS PAREIGYBIŲ SKAIČIUS, PAREIGYBIŲ GRUPĖS IR LYGIAI

4. Lopšelio-darželio „Pasaka“ pareigybių skaičių, sąrašą, lygius nustato ir tvirtina lopšelio-darželio „Pasaka“ direktorius įsakymo tvarka:
4.1. Rengdamas ir tvirtindamas lopšelio-darželio pareigybių skaičių įstaigos direktorius vadovaujasi Šalčininkų rajono savivaldybės tarybos sprendimu dėl didžiausio leistino pareigybių skaičiaus.
4.2. Rengdamas ir tvirtindamas lopšelio-darželio pareigybių sąrašą direktorius vadovaujasi ir realiu poreikiu turėti tam tikros pareigybės, priskirtos švietimo1, sveikatos priežiūros2paslaugų sritims ar bendriesiems reikalams3, tam, kad užtikrinti veiklos teisėtumą, teikiamų švietimo paslaugų kokybę, teisėtą bei teisingą lopšelio-darželio „Pasaka“ išteklių naudojimą.
5. Lopšelio-darželio „Pasaka“ pareigybės yra 4 lygių:
1) A lygio – pareigybės, kurioms būtinas ne žemesnis kaip aukštasis išsilavinimas:
a) A1 lygio – pareigybėms, kurioms būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar jam prilygintu išsilavinimu;
b) A2 lygio – pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu;
2) B lygio – pareigybės, kurioms būtinas ne žemesnis kaip aukštesnysis išsilavinimas įgytas

iki 2009 metų ar specialusis vidurinis išsilavinimas, įgyti iki 1995 metų;
3) C lygio – pareigybės, kurioms būtinas ne žemesnis kaip vidurinis išsilavinimas ir (ar) įgyta kvalifikacija;
4) D lygio – pareigybės, kurioms netaikomi išsilavinimo ar kvalifikacijos reikalavimai.
6. Lopšelio-darželio direktorius tvirtina įstaigos darbuotojų pareigybių aprašymus, kuriuose nurodoma:
1) pareigybės pavadinimas;
2) pareigybės grupė;
3) pareigybės lygis;
4) pareigybės pavaldumas;
5) specialieji reikalavimai, keliami šias pareigas einančiam darbuotojui (išsilavinimas, darbo patirtis,kvalifikacija ar kiti specialieji reikalavimai);
6) šias pareigas einančio darbuotojo funkcijos;
7) gali būti nurodomas pavaldumas, paskirtis, atsakomybė už pažeidimus, padarytus vykdant savo veiklą, už pareigų netinkamą vykdymą, už padarytą materialinę žalą.

III SKYRIUS
DARBUOTOJŲ DARBO UŽMOKESTIS IR MATERIALINĖS PAŠALPOS


7. Darbuotojų darbo užmokestį sudaro:
7.1. pareiginė alga (mėnesinė alga – pastovioji ir kintamoji dalys arba pastovioji dalis);
7.2. priemokos;
7.3. piniginė išmoka už atliktą darbą, mokama pagal darbo teisės normas ar darbovietėje taikomą darbo apmokėjimo sistemą;
7.4. mokėjimas už darbą poilsio ir švenčių dienomis, nakties ir viršvalandinį darbą ar darbą, kai yra nukrypimų nuo normalių darbo sąlygų;
7.5. kintamoji dalis, atsižvelgiant į jo praėjusių metų veiklos vertinimą.
Kintamoji dalis, atsižvelgiant į praėjusių metų veiklos vertinimą, gali siekti iki 40 procentų pareiginės algos.
arba
Koeficiento didinimas, atsižvelgiant į praėjusių metų veiklos vertinimą keičiamas 0,06-0,18 pareiginės algos koeficientu.

DARBO APMOKĖJIMO PRINCIPAI

8. Darbo principai.
8.1. Darbo apmokėjimo sistema nustatoma vadovaujantis teisinio apibrėžtumo, teisėtų lūkesčių apsaugos ir visokeriopos darbo santykių teisių gynybos, darbo santykių stabilumo, teisingo mokėjimo už darbą, vienodo atlygio už tokį patį ir vienodos vertės darbą, darbuotojų lygybės, nepaisant jų lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos, sveikatos būklės, ketinimo turėti vaiką (vaikų), įvaikį (įvaikių), globotinį (globotinių), rūpintinį

(rūpintinių), santuokinės ir šeiminės padėties, priklausymo politinėms partijoms, profesinėms sąjungoms ir asociacijoms aplinkybių, nesusijusių su valstybės tarnautojų dalykinėmis savybėmis, laisvų kolektyvinių derybų ir teisės imtis kolektyvinių veiksmų, skaidrumo ir viešumo principais.
8.2. Bazinis ir esminis veiksmingos darbo apmokėjimo sistemos principas – panašus atlygis už panašų darbą. Pareigybė nevertinama pagal konkretaus darbuotojo gebėjimus ir jo darbo rezultatus. Vertinamos pareigybės, kurioms numatytas pilnas standartinės darbo dienos krūvis. Grupuojant pareigybes į lygius neatsižvelgiama į darbo krūvio padidėjimą arba sumažėjimą (už tai skiriamas papildomas atlyginimas).
8.3. Darbuotojų koeficientai negali viršyti vadovo pareiginės algos maksimalaus koeficiento dydžio.
9. Pareiginės algos pastovioji dalis:
9.1. Lopšelio-darželio darbuotojų pareiginės algos pastovioji dalis nustatoma pareiginės algos koeficientais.
9.2. Lopšelio-darželio darbuotojų pareiginės algos pastoviosios dalies koeficientą nustato
lopšelio-darželio direktorius vadovaudamasis Valstybės ir savivaldybių įstaigų darbuotojų darbo apmokėjimo įstatymu. Pareiginė alga apskaičiuojama pareiginės algos koeficientą dauginant iš pareiginės algos (atlyginimo) bazinio dydžio.
9.3. D-lygio darbuotojų (darbininkų) pareiginės algos pastovioji dalis Lietuvos Respublikos vyriausybės nustatoma minimaliosios mėnesinės algos dydžio (MMA). Darbininkų pareiginė alga negali būti mažesnė negu MMA.
9.4. Darbuotojo pareiginės algos pastovioji dalis sulygstama darbo sutartyje pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymo nuostatas ir šią darbo apmokėjimo sistemą.
9.5. Pareiginės algos pastoviosios dalies koeficientas iš naujo nustatomas pasikeitus profesinio darbo patirčiai, pakitus darbuotojo funkcijų pobūdžiui ar kvalifikacijai, ar atsiradus kitoms
aplinkybėms, dėl kurių būtina iš naujo įvertinti darbuotojui nustatytą pareiginės algos pastoviosios dalies koeficientą.
10. Lopšelio-darželio „Pasaka“ darbuotojų algos pastoviosios dalies koeficientai:
10.1. lopšelio-darželio direktoriaus pavaduotojo ugdymui (A2) pareiginės algos pastovioji dalis nustatoma pagal 1 lentelę, atsižvelgiant į pedagoginio darbo stažą ir mokinių skaičių.

1 lentelė Direktoriaus pavaduotojos ugdymui pareiginės algos pastoviosios dalies koeficientai
(pareiginės algos (atlyginimo) baziniais dydžiais)
	
Mokinių skaičius
	Pareiginės algos koeficientai

	
	Pedagoginio darbo stažas (metais)

	
	iki 10
	nuo daugiau kaip 10 iki 15
	daugiau kaip 15

	iki 500
	2,2778
	2,2827
	2,2856

	501 ir daugiau
	2,2920
	2,3235
	2,3568



10.2. Direktoriaus pavaduotojo ugdymui pareiginės algos pastoviosios dalies koeficientas dėl veiklos sudėtingumo ir neviršijant 20 procentų pareiginės algos pastoviosios dalies koeficiento gali būti didinamas:
10.2.1. 5-10 procentų, kai pavaduotojas atsakingas už vaikų, turinčių specialiųjų ugdymo poreikių ugdymo organizavimą, jeigu ikimokyklinio ugdymo įstaigoje ugdoma (mokoma) 10 ir daugiau ugdytinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;
10.2.2. iki 20 procentų organizuojant įvairiapusišką įstaigos veiklą (nuoseklus gabių vaikų ugdymas, tarptautinių ar šalies renginių organizavimas, bendruomeninių paslaugų teikimas ir kt.);
10.2.3. lopšelis-darželis užtikrina sisteminę mokymosi pagalbą kiekvienam ugdytiniui, kuriam ji reikalinga ir dalyvauja projektinėse veiklose (papildomas finansavimo šaltinių pritraukimas) – 10 procentais.
11. Pavaduotojo ugdymui pareiginės algos pastoviosios dalies koeficientas nustatomas iš naujo:
11.1. pasikeitus ugdytinių skaičiui;
11.2. pasikeitus pedagoginio darbo stažui;
11.3. pasikeitus veiklos sudėtingumui.
12. Ūkvedžiui, vyr. buhalteriui, maitinimo organizavimo ir higienos priežiūros specialistui
pareiginės algos pastovioji dalis nustatoma pagal 2 lentelę atsižvelgiant į atsakomybės lygį bei veiklos sudėtingumą.
2 lentelė Vyr. buhalterio, ūkvedžio, maitinimo organizavimo ir higienos priežiūros specialisto pareiginės algos
pastovioji dalies koeficientai
(pareiginės algos (atlyginimo) baziniais dydžiais)
	Eil. Nr.
	Pareigybė
	Pareigybės lygis
	Pastoviosios dalies
koeficientai

	1.
	Vyr. buhalteris
	B
	0,83-1,5

	2.
	Ūkvedys
	B
	0,73-0,9

	3.
	Maitinimo organizavimo ir higienos
priežiūros specialistė
	B
	0,73-0,85

	4.
	Administratorius
	B
	0,73-0,85




13. Lopšelio-darželio „Pasaka“ ikimokyklinio ugdymo mokytojo padėjėjo, mokinio padėjėjo SUP turintiems vaikams, sandėlininko, virėjo, vyr. virėjo, (C) pareiginės algos pastovioji dalis nustatoma pagal 3 lentelę, atsižvelgiant į pareigybės bei atsakomybės lygį, veiklos sudėtingumą.
3 lentelė C pareigybės lygio darbuotojų pareiginės algos pastoviosios dalies baziniai dydžiaiEil.
Nr.
Pareigybė
Pareigybės lygis
Pastoviosios dalies koeficientai
1.
Sandėlininkas
C
0,71-0,75
2.
Vyr. virėjas
C
0,71-0,80
3.
Virėjas
C
0,71-0,75



	4.
	Mokytojo padėjėjas
	C
	0,71-0,75

	5.
	Mokinio padėjėjas
	C
	0,71-0,75


14. Lopšelio-darželio mokytojui (dirbančiam pagal ikimokyklinio ir (ar) priešmokyklinio ugdymo programą, meninio ugdymo mokytojui (A2) pareiginės algos pastovioji dalis nustatoma pagal 4
lentelę, atsižvelgiant į pedagogo darbo stažą ir kvalifikacinę kategoriją.
4 lentelė Mokytojo (dirbančio pagal ikimokyklinio ir (arba) priešmokyklinio ugdymo programas,
meninio ugdymo mokytojo) pareiginės algos pastoviosios algos baziniai dydžiai
(pareiginės algos (atlyginimo) baziniais dydžiais)
	

Kvalifikacinė kategorija
	Pareiginės algos koeficientai

	
	Pedagoginio darbo stažas (metais)

	
	
iki 2
	nuo daugiau kaip 2 iki
5
	nuo daugiau kaip 5 iki
10
	nuo daugiau kaip 10
iki 15
	nuo daugiau kaip 15
iki 20
	nuo daugiau kaip 20
iki 25
	
daugiau kaip 25

	Nesuteiktos kvalifikacinės kategorijos

	Mokytojas
	1,1886
	1,1930
	1,2032
	1,2252
	1,2633
	1,2676
	1,2750

	Suteiktos kvalifikacinės kategorijos

	Mokytojas
	1,2764
	1,2795
	1,2809
	1,2881
	1,2912
	1,2955
	1,3057

	Vyresnysis
mokytojas
	
	1,3073
	1,3117
	1,3176
	1,3704
	1,3776
	1,3834

	Mokytojas
metodininkas
	
	
	1,3967
	1,4216
	1,4669
	1,4730
	1,4832

	Mokytojas
ekspertas
	
	
	1,5872
	1,6136
	1,6547
	1,6620
	1,6693



15. Ikimokyklinio ir (arba) priešmokyklinio ugdymo mokytojų, meninio ugdymo mokytojo, pagalbos vaikui specialistų pareiginės algos pastoviosios dalies koeficientai dėl veiklos sudėtingumo didinami:
15.1. grupėje ugdantiems 2 ar daugiau ugdytinių, dėl įgimtų ar įgytų sutrikimų turinčių vidutinių specialiųjų ugdymosi poreikių, ir (arba) 1–3 ugdytinius, turinčių didelių ar labai didelių specialiųjų ugdymosi poreikių – 5 procentais;
15.2. ugdantiems vieną ar daugiau užsieniečių arba Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio (mokinių) mokymosi pradžios Lietuvos Respublikoje;
15.3. Ikimokyklinio ugdymo ir (ar) priešmokyklinio ugdymo mokytojų, meninio ugdymo
mokytojo, pagalbos vaikui specialistų pareiginės algos pastoviosios dalies koeficientai dėl veiklos sudėtingumo gali būti didinami 5-20 procentų, atsižvelgiant į šiuos kriterijus:
15.3.1. įvairiapusiška mokytojo veikla (tarptautinių, šalies, miesto, mikrorajono renginių organizavimas, bendruomenės aktyvinimas, projektų įgyvendinimas.
15.3.2. atnaujintos Ikimokyklinio ir priešmokyklinio ugdymo(si) programos įgyvendinimas.
15.3.3. sisteminis socialinių - emocinių programų vykdymas grupėje („Kimochis“, „Siautukai“ ir kt.) – 5 procentais.
15.3.4. grupėje ugdantiems 3 ar daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių.

16. Jeigu mokytojo, dirbančio pagal ikimokyklinio ir (arba) priešmokyklinio ugdymo programą, ir meninio ugdymo mokytojų, dirbančių pagal ikimokyklinio ir (arba) priešmokyklinio ugdymo programas, veikla atitinka du ar daugiau šio priedo 16 punkte nustatytų kriterijų, jų pareiginės algos koeficientas didinamas ne daugiau kaip 25 procentais.
17. Mokytojų, dirbančių pagal ikimokyklinio i r ( a r b a ) p r i e š m o k y k l i n i o ugdymo programą darbo laikas per savaitę yra 36 valandos (30 val. skiriama tiesioginiam darbui su mokiniais, 6 valandos – netiesioginiam darbui su vaikais - darbams planuoti, dokumentams, susijusiems su ugdymu, projektais rengti, bendradarbiauti su mokytojais, tėvais (globėjais) ugdymo klausimais ir kt.).
18. Meninio ugdymo mokytojo, dirbančio pagal ikimokyklinio ir (ar) priešmokyklinio ugdymo programą darbo laikas per savaitę yra 36 valandos (24 val. skiriamos tiesioginiam darbui su vaikais, 12 valandų – netiesioginiam darbui su vaikais – darbams planuoti, dokumentams, susijusiems su ugdymu rengti, bendradarbiauti su mokytojais, tėvais (globėjais) ugdymo klausimais, rengti projektus, šventes ir kt.).
19. Lopšelio-darželio „Pasaka“ logopedui, (A2) pareiginės algos pastovioji dalis nustatoma pagal 5 lentelę atsižvelgiant į pedagogo darbo stažą ir kvalifikacinę kategoriją.

5 lentelė
Logopedo pareiginės algos pastoviosios dalies baziniai dydžiai
(pareiginės algos (atlyginimo) baziniais dydžiais)
	

Kvalifikacinė kategorija
	Pareiginės algos koeficientai

	
	Pedagoginio darbo stažas (metais)

	
	
iki 2
	nuo daugiau kaip 2
iki 5
	nuo daugiau kaip 5
iki 10
	nuo daugiau kaip 10
iki 15
	nuo daugiau kaip 15
iki 20
	nuo daugiau kaip 20
iki 25
	
daugiau kaip 25

	Nesuteiktos kvalifikacinės kategorijos

	Specialusis pedagogas, logopedas, surdopedagogas, tiflopedagogas, judesio korekcijos specialistas, karjeros
specialistas
	



1,1886
	



1,1930
	



1,2032
	



1,2252
	



1,2633
	



1,2676
	



1,2750

	Suteiktos kvalifikacinės kategorijos

	Specialusis pedagogas, logopedas, surdopedagogas,
tiflopedagogas
	

1,2764
	

1,2795
	

1,2809
	

1,2881
	

1,2912
	

1,2955
	

1,3057

	Vyresnysis specialusis pedagogas,
vyresnysis
	
	
1,3073
	
1,3117
	
1,3176
	
1,3704
	
1,3776
	
1,3834



	

Kvalifikacinė kategorija
	Pareiginės algos koeficientai

	
	Pedagoginio darbo stažas (metais)

	
	
iki 2
	nuo daugiau kaip 2
iki 5
	nuo daugiau kaip 5
iki 10
	nuo daugiau kaip 10
iki 15
	nuo daugiau kaip 15
iki 20
	nuo daugiau kaip 20
iki 25
	
daugiau kaip 25

	logopedas, vyresnysis surdopedagogas, vyresnysis
tiflopedagogas
	
	
	
	
	
	
	

	Specialusis pedagogas metodininkas, logopedas metodininkas, surdopedagogas metodininkas, tiflopedagogas
metodininkas
	
	
	



1,3967
	



1,4216
	



1,4669
	



1,4730
	



1,4832

	Specialusis pedagogas ekspertas, logopedas ekspertas, surdopedagogas ekspertas, tiflopedagogas
ekspertas
	
	
	



1,5872
	



1,6136
	



1,6547
	



1,6620
	



1,6693



20. Logopedo pareiginės algos pastoviosios dalies koeficientas dėl veiklos sudėtingumo didinamas:
20.1. 5 proc. teikiantiems logopedo pagalbą 2 ir daugiau mokinių, turintiems didelių ir labai didelių specialiųjų ugdymosi poreikių.
20.2. logopedo, dirbančio lopšelyje-darželyje darbo laikas 36 valandos per savaitę (22 val. tiesioginiam darbui su vaikais ir 14 val. netiesioginiam darbui su vaikais (veikloms planuoti, dokumentams rengti, bendradarbiauti su mokytojais, vaikų tėvais ir kt.).
21.  Lopšelio-darželio „Pasaka“ psichologui, socialiniam pedagogui (A2) pareiginės algos pastovioji dalis nustatoma pagal 6 lentelę atsižvelgiant į pedagogo darbo stažą ir kvalifikacinę kategoriją.

6 lentelė
psichologo, socialinio pedagogo pareiginės algos pastoviosios dalies baziniai dydžiai
(pareiginės algos (atlyginimo) baziniais dydžiais)

	Kvalifikacinė
kategorija
	Pareiginės algos koeficientai

	
	Pedagoginio darbo stažas (metais)

	
	iki 2
	nuo daugiau kaip 2 iki 5
	nuo daugiau kaip 5 iki 10
	nuo daugiau kaip 10 iki 15
	nuo daugiau kaip 15 iki 20
	nuo daugiau kaip 20 iki 25
	daugiau kaip 25

	Nesuteiktos kvalifikacinės kategorijos

	Psichologo asistentas, specialusis pedagogas, logopedas, surdopedagogas, tiflopedagogas, socialinis pedagogas
	1,1886
	1,1930
	1,2032
	1,2252
	1,2633
	1,2676
	1,2750

	Suteiktos kvalifikacinės kategorijos

	Specialusis pedagogas, logopedas, surdopedagogas, tiflopedagogas, socialinis pedagogas, ketvirtos kategorijos psichologas
	1,2764
	1,2795
	1,2809
	1,2881
	1,2912
	1,2955
	1,3057

	Vyresnysis specialusis pedagogas, vyresnysis logopedas, vyresnysis surdopedagogas, vyresnysis tiflopedagogas, vyresnysis socialinis pedagogas, trečios kategorijos psichologas
	
	1,3073
	1,3117
	1,3176
	1,3704
	1,3776
	1,3834

	Specialusis pedagogas metodininkas, logopedas metodininkas, surdopedagogas metodininkas, tiflopedagogas metodininkas, socialinis pedagogas metodininkas, antros kategorijos psichologas
	
	
	1,3967
	1,4216
	1,4669
	1,4730
	1,4832

	Specialusis pedagogas ekspertas, logopedas ekspertas, surdopedagogas ekspertas, tiflopedagogas ekspertas, socialinis pedagogas ekspertas, pirmos kategorijos psichologas
	
	
	1,5872
	1,6136
	1,6547
	1,6620
	1,6693


22. Pareiginės algos koeficientai dėl veiklos sudėtingumo:
22.1. socialiniams pedagogams, psichologo asistentams, psichologams:
22.1.1. didinami 1–15 procentų dirbantiems bendrojo ugdymo mokyklose ir įstaigose, vykdančiose profesinio mokymo, neformaliojo švietimo programas, išskyrus nurodytas šio priedo 29.1.2.1 ir 29.1.2.2 papunkčiuose, su vienu ar daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;
23. Lopšelio-darželio „Pasaka“ nekvalifikuotų darbuotojų: valytojo, pagalbinio darbininko, virtuvės pagalbinio darbininko, skalbėjo (D lygio) pareiginės algos pastovioji dalis LR vyriausybės nustatoma minimalios mėnesio algos dydžio (MMA).
24. Darbininkams (D lygio) pareiginės algos kintamoji dalis nenustatoma.

IV PRIEMOKŲ SKYRIMO TVARKA

25. Priemokos:
lopšelio-darželio darbuotojams gali būti mokamos priemokos:
25.1.1 už papildomą darbo krūvį, kai yra padidėjęs darbų mastas, atliekant pareigybės aprašyme nustatytas ar kito darbuotojo pareigybei nustatytas funkcijas, neviršijančias nustatytos darbo laiko trukmės - mokama priemoka nuo nustatyto pareiginio atlyginimo;
24.1.2. jei pavaduojama savo poilsio laiku – mokama Lietuvos Respublikos darbo kodekso nustatyta tvarka arba sutariama dėl papildomo darbo vadovaujantis lopšelio-darželio Darbuotojų pavadavimo tvarkos aprašu.
24.1.3. darbuotojui priemoka skiriama lopšelio-darželio direktoriaus įsakymu, kuriame nurodomos papildomos funkcijos ir mokama tol, kol darbuotojas šias funkcijas vykdo.
24.1.4. kiekviena priemoka negali būti mažesnė kaip 10 procentų pareiginės algos, o jų suma negali viršyti 80 procentų pareiginės algos.

26. Premijos:
26.1. lopšelio-darželio darbuotojams gali būti skiriamos premijos ne daugiau kaip kartą per metus, neviršijant darbo užmokesčiui skirtų lėšų, už:
1) atlikus vienkartines ypač svarbias įstaigos veiklai užduotis;
2) aktyvų, atsakingą organizavimą ar dalyvavimą 2-3 ikimokyklinio ugdymo respublikiniuose, miesto ar vietos projektuose;
3) elektroninio dienyno, socialinių tinklų įstaigos puslapio ir paskyrų administravimą.
4) nepriekaištingą darbą darbuotojo jubiliejaus proga (kai darbo santykiai tęsiasi ilgiau nei dvejus metus) – 400 Eur.
26.2. premijos skiriamos lopšelio-darželio direktoriaus įsakymu neviršijant darbuotojui nustatytos pareiginės algos pastoviosios dalies dydžio ir neviršijant įstaigos darbo užmokesčiui skirtų lėšų.
26.3 premija neskiriama, jeigu darbuotojas per paskutinius 6 mėn. padarė darbo pareigų pažeidimą.
27. Materialinės pašalpos:
1) darbuotojams, kurių materialinė būklė tapo sunki dėl jų pačių ligos, stichinės nelaimės ar turto netekimo, jeigu yra darbuotojo rašytinis prašymas ir pateikti atitinkamą aplinkybę patvirtinantys dokumentai mokama iki 1 MMA dydžio materialinė pašalpa;
2) mirus darbuotojui jo šeimos nariams mokama iki 1 MMA dydžio materialinė pašalpa, jeigu yra šeimos narių rašytinis prašymas ir pateikti mirties faktą patvirtinantys dokumentai;
3) mirus darbuotojo šeimos nariams (sutuoktiniui, vaikui (įvaikiui), motinai (įmotei), tėvui (įtėviui)), jeigu yra šeimos narių rašytinis prašymas ir pateikti mirties faktą patvirtinantys dokumentai mokama 400 Eur. algos dydžio materialinė pašalpa;
4) materialinę pašalpą darbuotojams ar jų šeimos nariams įsakymu skiria lopšelio-darželio direktorius;
5) materialinės pašalpos dydis ir išmokėjimo galimybės priklauso nuo lopšeliui-darželiui skirtų darbo užmokesčio asignavimų.
V SKYRIUS
DARBUOTOJŲ KASMETINĖS VEIKLOS VERTINIMAS IR SKATINIMAS

28. Darbuotojų, išskyrus biudžetinės įstaigos vadovą, veiklos vertinimo tikslas – nustatyta tvarka įvertinti jų kompetenciją (įgūdžius, žinias, gebėjimus) ir pasiektus veiklos rezultatus.
29. Darbuotojo (taip pat ir biudžetinės įstaigos vadovo) veikla vertinama, jeigu jis ne trumpiau kaip 6 mėnesius per kalendorinius metus, kurių veikla vertinama, eina darbuotojo pareigas toje biudžetinėje įstaigoje, kurioje yra vertinama jo veikla.
30. Biudžetinės įstaigos darbuotojų veiklą vertina tiesioginiai jų vadovai.
31. Darbuotojo veiklą gali būti įvertinta taip:
1) viršijanti lūkesčius;
2) atitinkanti lūkesčius;
3) iš dalies atitinkanti lūkesčius;
4) neatitinkanti lūkesčių.
32. Jei kintamoji dalis nenustatoma:
1) viršijanti lūkesčius – gali būti nustatomas didesnis pareiginės algos koeficientas, taikant ne mažiau kaip 0,06 didesnį pareiginės algos koeficientą, tačiau ne didesnį, negu nustatytas tos pareigybės didžiausias pareiginės algos koeficientas arba gali būti perkeliamas į aukštesnes pareigas toje pačioje biudžetinėje įstaigoje, jeigu jis atitinka šiai pareigybei keliamus reikalavimus ir jeigu toks perkėlimas neprieštarauja Lietuvos Respublikos viešųjų ir privačių interesų derinimo įstatymo 23 straipsniui (biudžetinės įstaigos darbuotojas gali būti perkeliamas į pareigas, dėl kurių turi būti rengiamas konkursas, tik jeigu tai atitinka Vyriausybės tvirtinamame pareigybių, dėl kurių rengiamas konkursas, sąraše nurodytas sąlygas);
2) atitinkanti lūkesčius – pareiginės algos koeficientas nesikeičia;
3) iš dalies atitinkanti lūkesčius – pareiginės algos koeficientas nesikeičia ir darbuotojui gali būti nustatomas kvalifikacijos tobulinimas.
4) neatitinkanti lūkesčių – gali būti nustatomas mažesnis pareiginės algos koeficientas, taikant ne mažiau kaip 0,06 ir ne daugiau kaip 0,18 mažesnį pareiginės algos koeficientą, tačiau ne mažesnį, negu nustatytas tos pareigybės minimalus pareiginės algos koeficientas arba darbuotojas gali būti perkeliamas į žemesnes pareigas toje pačioje biudžetinėje įstaigoje, jeigu tai neprieštarauja Viešųjų ir privačių interesų derinimo įstatymo 23 straipsniui (biudžetinės įstaigos darbuotojas gali būti perkeliamas į pareigas, dėl kurių turi būti rengiamas konkursas, tik jeigu tai atitinka Vyriausybės tvirtinamame pareigybių, dėl kurių rengiamas konkursas, sąraše nurodytas sąlygas) arba gali būti sudaromas ne trumpesnės negu 2 mėnesių ir ne ilgesnės negu 6 mėnesių trukmės darbuotojo veiklos gerinimo planas. Jeigu, pasibaigus biudžetinės įstaigos darbuotojo veiklos gerinimo plano terminui, biudžetinės įstaigos darbuotojo veikla neeilinio vertinimo metu įvertinama kaip neatitinkanti lūkesčių, biudžetinės įstaigos darbuotojas gali būti atleidžiamas iš pareigų. arba
33. Jei kintamoji dalis nustatoma:
1) viršijanti lūkesčius 10-40 % nuo pastoviosios dalies koeficiento;
2) atitinkanti lūkesčius 1-5 % nuo pastoviosios dalies koeficiento;
3) iš dalies atitinkanti lūkesčius – pareiginės algos koeficientas nesikeičia;
4) neatitinkanti lūkesčių – pareiginės algos koeficientas nesikeičia ir gali būti sudaromas ne trumpesnės negu 2 mėnesių ir ne ilgesnės negu 6 mėnesių trukmės darbuotojo veiklos gerinimo planas. Jeigu, pasibaigus biudžetinės įstaigos darbuotojo veiklos gerinimo plano terminui, biudžetinės įstaigos darbuotojo veikla neeilinio vertinimo metu įvertinama kaip neatitinkanti lūkesčių, biudžetinės įstaigos darbuotojas gali būti atleidžiamas iš pareigų.
34. Neeilinis biudžetinės įstaigos darbuotojo veiklos vertinimas atliekamas šiais atvejais:
1) tiesioginio vadovo rašytiniu motyvuotu pasiūlymu, susijusiu su biudžetinės įstaigos darbuotojo veiklos rezultatais;
2) darbuotojo prašymu nustatyti jam didesnį pareiginės algos koeficientą;
3) darbuotojo prašymu perkelti jį į aukštesnes pareigas;
4) jeigu biudžetinės įstaigos darbuotojo veikla buvo įvertinta kaip neatitinkanti lūkesčių ir buvo sudarytas jo veiklos gerinimo planas.
35. Neeilinis darbuotojo veiklos vertinimas gali būti atliekamas ne dažniau kaip vieną kartą per
kalendorinius metus, jeigu nuo veiklos vertinimo praėjo ne mažiau kaip 6 mėnesiai, išskyrus atvejus,
kai yra nustatytas trumpesnės trukmės veiklos gerinimo planas arba kai darbuotojas ne trumpiau kaip 6 mėnesius per kalendorinius metus ėjo pareigas įstaigoje.
36. Šalčininkų lopšelio-darželio „Pasaka“ darbuotojas, nesutinkantis su tiesioginio vadovo pateiktu veiklos vertinimu, turi teisę kreiptis į biudžetinės įstaigos darbuotoją į pareigas priimantį asmenį
prašydamas įvertinti, ar veiklos vertinimas objektyvus ir pagrįstas. Jeigu biudžetinės įstaigos darbuotoją į pareigas priimantis asmuo padaro išvadą, kad biudžetinės įstaigos darbuotojo veikla įvertinta
neobjektyviai ir nemotyvuotai, biudžetinės įstaigos darbuotojo tiesioginis vadovas atlieka pakartotinį
biudžetinės įstaigos darbuotojo veiklos vertinimą. Biudžetinės įstaigos darbuotoją į pareigas priimančio asmens išvada dėl biudžetinės įstaigos darbuotojo veiklos vertinimo objektyvumo ir pagrįstumo gali
būti skundžiama darbo ginčų nagrinėjimo tvarka.
37. Šalčininkų lopšelio-darželio „Pasaka“ darbuotojų veiklos vertinimo tvarkos ypatumai taip pat gali būti nustatyti kolektyvinėse sutartyse arba darbo apmokėjimo sistemose.
38. Už nepriekaištingą pareigų atlikimą Šalčininkų lopšelio-darželio „Pasaka“ darbuotojai gali būti skatinami šiomis skatinimo priemonėmis:
1) padėka;
2) iki 2 pareiginių algų dydžio pinigine išmoka už asmeninį išskirtinį indėlį įgyvendinant biudžetinei įstaigai nustatytus tikslus arba už pasiektus rezultatus ir įgyvendintus uždavinius (tačiau ne dažniau kaip du kartus per kalendorinius metus);
3) suteikiant iki 5 mokamų papildomų poilsio dienų (tačiau ne daugiau kaip 10 mokamų papildomų poilsio dienų per metus) arba atitinkamai sutrumpinant darbo laiką;
4) vienkartine pinigine išmoka Vyriausybės nustatyta tvarka;
5) finansuojant kvalifikacijos tobulinimą ne didesne kaip biudžetinės įstaigos darbuotojo vienos pareiginės algos dydžio suma per metus;
6) kintamąja dalimi, jeigu ji numatyta darbo apmokėjimo sistemoje;
7) kitomis skatinimo priemonėmis, numatytomis kolektyvinėje sutartyje arba vietiniuose norminiuose teisės aktuose.
39. Šalčininkų lopšelio-darželio „Pasaka“ darbuotojai, jeigu buvo nustatyta, kad per paskutinius metus jie padarė darbo pareigų pažeidimą, gali būti neskatinami, išskyrus atvejį, kai darbuotojo veikla įvertinama kaip viršijanti lūkesčius, o Viešųjų ir privačių interesų derinimo įstatymo 23 straipsnyje nustatytais atvejais – neskatinami.
VI SKYRIUS
APMOKĖJIMAS DARBUOTOJO LIGOS ATVEJU

40. Ligos ir motinystės socialinio draudimu apdraustieji asmenys turi teisę į šio draudimo pašalpas. Pašalpų skyrimo, apskaičiavimo bei mokėjimo sąlygas nustato Lietuvos Respublikos ligos ir motinystės socialinio draudimo įstatymas.
41. Ligos pašalpą už pirmąsias dvi kalendorines nedarbingumo dienas moka Įstaiga. Ši pašalpa sudaro 62,06 procentų gavėjo vidutinio darbo užmokesčio, apskaičiuoto Vyriausybės nustatyta tvarka. Už kitas ligos dienas pašalpą moka Valstybinio socialinio draudimo fondas.
42. Pagrindas skirti ligos išmoką yra nedarbingumo pažymėjimas, išduotas pagal sveikatos apsaugos ministro ir socialinės apsaugos ir darbo ministro tvirtinamas elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisykles.

VII SKYRIUS
DARBO UŽMOKESČIO MOKĖJIMO TERMINAI, TVARKA


43. Darbuotojo darbo užmokestis mokamas ne vėliau kaip 8 dieną kiekvieno mėnesio. Esant darbuotojo prašymui, atlyginimas gali būti išmokamas du kartus per mėnesį – apie 17-20 dieną.
44. Darbo užmokestis mokamas tik pinigais, pervedant į darbuotojo nurodytą asmeninę sąskaitą banke.
45. Darbo sutarčiai pasibaigus, visos darbuotojo su darbo santykiais susijusios išmokos išmokamos, kai nutraukiama darbo sutartis su darbuotoju.
46. Kartą per mėnesį elektroniniu būdu darbuotojui pateikiama informacija apie jam apskaičiuotas, išmokėtas ir išskaičiuotas sumas.
47. Darbuotojui raštiškai prašant, išduodama darbuotojui pažymą apie darbą Įstaigoje. Pažymoje nurodoma darbuotojo vardas, pavardė, dirbtas laikas, darbo užmokesčio dydis ir sumokėtų mokesčių bei valstybinio socialinio draudimo įmokų dydis.

VIII SKYRIUS
IŠSKAITOS IŠ DARBO UŽMOKESČIO


48. Iš priskaičiuoto darbo užmokesčio pagal nustatytus tarifus išskaičiuojama ir sumokama gyventojų pajamų mokestis ir socialinio draudimo įmokos.
49. Išskaitos iš darbo užmokesčio daromi tik įstatymo numatytais atvejais, remiantis Lietuvos Respublikos darbo kodekso 150 straipsniu ir vykdomaisiais raštais:
49.1. grąžinti perduotoms ir darbuotojo nepanaudotoms pagal paskirtį darbdavio pinigų sumoms;
49.2. grąžinti sumoms, permokėtoms dėl skaičiavimo klaidų;
49.3. atlyginti žalai, kurią darbuotojas dėl savo kaltės padarė darbdaviui;
49.4. išieškoti atostoginiams už suteiktas atostogas, viršijančias įgytą teisę į visos trukmės ar
dalies kasmetines atostogas, darbo sutartį nutraukus darbuotojo iniciatyva be svarbių priežasčių arba dėl darbuotojo kaltės darbdavio iniciatyva.
IX SKYRIUS
DARBO UŽMOKESČIO APMOKESTINIMAS GPM

50. Siekiant teisingai apskaičiuoti gyventojų pajamų mokestį, kiekvienas darbuotojas apskaitos tvarkytojui pateikia laisvos formos prašymą dėl pajamų neapmokestinamojo dydžio (NPD) taikymo bei kitus dokumentus, įrodančius galimybę taikyti individualų NPD.
51. NPD taikomas tik su darbo santykiais arba jų esmę atitinkančiais santykiais susijusioms pajamoms.
52. Mėnesio NPD taikomas tik nuolatiniams gyventojams.
53. Skaičiuojant darbo užmokestį, taikomas mėnesio NPD, o VMI nustatant metines gyventojo pajamas taikomas metinis NPD, todėl darbuotojui VMI nurodymu gali būti skiriama papildomai sumokėti GPM į biudžetą.

X SKYRIUS BAIGIAMOSIOS NUOSTATOS

54. Patvirtinta darbo apmokėjimo tvarka peržiūrima ne rečiau kaip vieną kartą metuose arba pasikeitus teisės aktams.
55. Darbo apmokėjimo tvarka patvirtinta, laikantis lyčių lygybės ir nediskriminavimo kitais pagrindais principų.
56. Darbuotojai ir kiti atsakingi asmenys su šia tvarka yra supažindinami per DBSIS informacinę sistemą ir privalo laikytis joje nustatytų įpareigojimų bei atlikdami savo darbo funkcijas vadovautis šioje tvarkoje nustatytais principais.
57. Aprašas, suderinus su Darbo taryba, gali būti keičiamas, papildomas, panaikinamas įstaigos vadovo sprendimu.



SUDERINTA
Šalčininkų lopšelio-darželio
„Pasaka“ Darbo tarybos 2026 m. rugpjūčio 27 d.
protokolo Nr. 3
